Kamu bisa jelasin ke aku soal Veronica Felicia Kumala dalam bahasa jawa?

Veronica Felicia Kumala ya iku salah sijiné pambiwara ing acara Ceriwis kang disiaraké Trans TV sabén dina Sétu lan Ahad jam sanga ésuk. Dhèwèké yèn ana ing omah kerep diundang Felis, nanging yèn lagi ana ing TV utawa lagi giyaran dhèwèké nganggo jeneng Panda. Diundang Panda, amarga jaman SMA dhèwèké duwé awak lemu lan amarga kesuwèn nganggo kacamata kulit sakiwa-tengené mripaté dadi ireng persis kaya panda. Awèt iku Veronica Felicia Kumala luwih kerep diundang Panda nganti saiki.

Panda lair tanggal 9 Fèbruari 1983. Tahun 2001, sawisé lulus saka SMAK Sang Timur dhèwèké nerusaké kuliyah ing London School of Public Relation. Alesané ngapa kok milih sekolah iku amarga mung ora péngén ketemu karo mata kuliyah kang ana gayutané karo itung-itungan. Asliné Panda uga seneng nari lan kepéngén neruskaké kuliyah ing IKJ nanging ora olih karo wong tuwané kang duwé anggepan masa depan seniman ora jelas.

Tanggal 19 Dhésèmber 2009 ing Gréja Sathora Bojong Indah Panda lan Marcel Aditya nikah. Setahun sawisé banjur lair Alika Anabel Tantri, anak wadon siji-sijiné. Saiki Panda wis ora giyaran manèh, saliyané ngrumat anaké kerjaané saben dina ya iku dadi pambiwara ing acara-acara TV.